**Likumprojekta** **"Par Eiropas Savienības struktūrfondu vadības likuma atzīšanu par spēku zaudējušu" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā, ka ir noslēdzies Eiropas Savienības struktūrfondu un Kohēzijas fonda 2004. – 2006. gada plānošanas periods, tad, lai mazinātu normatīvismu, ir izstrādāts likumprojekts ar kuru par spēku zaudējušu plānots atzīt Eiropas Savienības struktūrfondu vadības likumu. Likumprojekts stāsies spēkā pēc tā pieņemšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Par Eiropas Savienības struktūrfondu vadības likuma atzīšanu par spēku zaudējušu” (turpmāk – Likumprojekts) izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Eiropas Savienības (turpmāk – ES) struktūrfondu līdzekļu efektīvu izlietošanu, ievērojot Padomes 1999. gada 21. jūnija Regulā (EK) Nr. 1260/1999, ar ko paredz vispārīgus noteikumus par struktūrfondiem (turpmāk – Regula Nr. 1260/1999) noteikto, Saeima 2005. gada 8. decembrī pieņēma Eiropas Savienības struktūrfondu vadības likumu (turpmāk – Struktūrfondu vadības likums), kurš stājās spēkā 2006. gada 1. janvārī. Minētais likums nosaka struktūrfondu vadībā iesaistīto institūciju tiesības un pienākumus, uzraudzības komitejas un vadības komitejas pieņemto lēmumu statusu un minēto fondu vadībā iesaistīto institūciju lēmumu pieņemšanas, apstrīdēšanas un pārsūdzēšanas kārtību, kā arī attiecas uz plānošanas dokumentu ieviešanu.  Saskaņā ar Eiropas Komisijas (turpmāk – EK) 2009. gada 18. februāra lēmumu Nr. C (2009) 1137 izdevumu attiecināmības beigu datums ES struktūrfondu Mērķa 1. programmas ieviešanai Latvijā ES struktūrfondu 2004. -2006. gada plānošanas periodā ir 2009. gada 30. jūnijs.  Pamatojoties uz EK 2006. gada 1. augusta lēmumu Nr. COM (2006) 3424 „Pamatnostādnes vadlīniju par atbalsta izbeigšanu no struktūrfondiem (2000.-2006. gads)” 3.3.1. apakšpunktu un Padomes 2006. gada 11. jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālā fondu un Kohēzijas fondu un atceļ Regulu (EK) Nr. 1260/1999, 105. panta trešo daļu, Finanšu ministrija kā ES struktūrfondu vadošā iestāde ir sagatavojusi un 2010. gada jūnijā iesniegusi EK noslēguma dokumentus par struktūrfondu investīciju novirzīšanu tautsaimniecībā (tai skaitā noslēguma ziņojumu, kurš apstiprināts ar Uzraudzības komitejas 2010. gada 4. jūnija lēmumu Nr. L-2010/14).  Tā kā visas projektu iesniegumu atlases ir noslēgušās un apstiprinātie projekti ir īstenoti, tai skaitā noslēdzies Regulas Nr. 1260/1999 30. panta 4. punktā un Ministru kabineta (turpmāk – MK) 2006. gada 27. jūnija noteikumu Nr. 538 “Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu finanšu kontroli un auditu” 15.1punktā noteiktais projekta pēcuzraudzības periods, kā arī 2012. gada 3. augustā ir saņemts pēdējais ES struktūrfondu noslēguma maksājums, tad ES struktūrfondu 2004. - 2006. gada plānošanas periods Latvijā ir faktiski noslēdzies. Līdz ar to Struktūrfondu vadības likums un tam pakārtotie normatīvie akti ir atceļami.  Ņemot vērā augstāk minēto un Tieslietu ministrijas informatīvajā ziņojumā “Faktiskā situācija un risinājumi normatīvo aktu skaita samazināšanai” (MK 2018. gada 13. februāra sēdes prot. Nr. 9 31. §) ietvertos ieteikumus normatīvisma turpmākai samazināšanai, ir sagatavots Likumprojekts. Zaudējot spēku Struktūrfondu vadības likumam zaudēs spēku arī tam pakārtotie MK noteikumi. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Likumprojekta izstrādes laikā, Finanšu ministrija kā vadošā iestāde aptaujāja pirmā līmeņa starpniekinstitūcijas (Ekonomikas ministriju, Izglītības un zinātnes ministriju, Kultūras ministriju, Labklājības ministriju, Satiksmes ministriju, Veselības ministriju, Vides aizsardzības un reģionālās attīstības ministriju un Zemkopības ministriju), aicinot izvērtēt priekšlikumu atzīt par spēku zaudējušu Struktūrfondu vadības likumu un attiecīgi tam pakārtotos Ministru kabineta noteikumus.  Visas pirmā līmeņa starpniekinstitūcijas atbalstīja Finanšu ministrijas ierosinājumu.  Papildus sniegtajam saskaņojumam Vides aizsardzības un reģionālās attīstības ministrija un Labklājības ministrijas vērsa uzmanību uz šādiem faktoriem ES struktūrfondu 2004. - 2006. gada plānošanas perioda īstenošanā.  Saskaņā ar Vides aizsardzības un reģionālās attīstības ministrijas sniegto informāciju atsevišķiem ES struktūrfondu 2004. - 2006. gada plānošanas perioda projektiem ir noslēdzies projektu pēcuzraudzības periods, bet joprojām ir spēkā dokumentu uzglabāšanas periods ar termiņu līdz 2019. gada 31. decembrim. Ņemot vērā, ka prasības par dokumentu uzglabāšanas periodu ir noteiktas savstarpējā vienošanās par projektu īstenošanu, šo prasību ievērošana tiks nodrošināta neatkarīgi no tā, ka par spēku zaudējušu tiks atzīts Struktūrfondu vadības likums un uz tā pamata izdotie Ministru kabineta noteikumi.  Saskaņā ar Labklājības ministrijas sniegto informāciju, atsevišķos projektos tiek veiktas/ turpinātas darbības, lai atgūtu ES struktūrfondu 2004. - 2006. gada plānošanas periodā neatbilstoši veiktos izdevumus, t.i., norisinās tiesvedības process. Saskaņā ar Administratīvā procesa likuma 7. pantu iestādes un tiesas rīcībai jāatbilst tiesību normām. Iestāde un tiesa darbojas normatīvajos aktos noteikto pilnvaru ietvaros un savas pilnvaras var izmantot tikai atbilstoši pilnvarojuma jēgai un mērķim. Turklāt, Augstākā tiesa savā praksē ir norādījusi, ka parasti tiesiskajās attiecībās ir piemērojama tā materiālo tiesību norma, kas attiecīgajā brīdī ir spēkā (sk. Augstākās tiesas 2014. gada 20. novembra sprieduma lietā Nr. SKA-498-14 10. punktu). Lai gan tiesību normu spēkā esamība beidzas ar tiesību normu spēka zaudēšanu, tomēr ar tiesību normu spēkā esamības zaudēšanu netiek izbeigta konkrētās tiesību normas pastāvēšana. Šādā situācijā tiesību norma ir piemērojama attiecībā uz iepriekš, vēl pirms tiesību normu spēka zaudēšanas, izveidotām tiesiskajām attiecībām. Proti, pēc tiesību normas spēka zaudēšanas tas vairs nav saistošs tiesību normu adresātiem. Tajā pašā laikā tas, ka tiesību normas ir zaudējušas spēku, neizslēdz iespēju attiecīgās tiesību normas piemērot turpmāk – tiesisko seku noteikšanai situācijās, kamēr tiesiskais regulējums bija saistošs to adresātiem. Tādejādi neskatoties uz to, ka attiecīgie normatīvie akti zaudēs spēku, iestādes varēs turpināt darbības, lai atgūtu ES struktūrfondu 2004. - 2006. gada plānošanas periodā neatbilstoši veiktos izdevumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Zaudējot spēku Struktūrfondu vadības likumam, spēku zaudēs:   1. MK 2006. gada 24. janvāra noteikumi Nr. 73 “Noteikumi par atklāta projektu iesniegumu konkursa “Kultūras un vēstures mantojuma efektīva izmantošana tūrisma attīstībā” vadlīnijām”; 2. MK 2006. gada 7. februāra noteikumi Nr. 103 “Noteikumi par projektu iesniegšanas un finansēšanas kārtību grantu shēmā “Atbalsts ieguldījumiem uzņēmumu attīstībā īpaši atbalstāmajās teritorijās””; 3. MK 2006. gada 28. februāra noteikumi Nr. 173 “Kārtība, kādā struktūrfondu vadībā iesaistītās institūcijas nodrošina plānošanas dokumenta pasākuma “Piekrastes zvejas attīstība, sociālekonomiskie pasākumi, atbalsts zvejas aktivitāšu pagaidu pārtraukšanai un citas finansiālas kompensācijas, noieta tirgus apgūšanas veicināšana un atbalsts ražotāju organizācijām” aktivitātes “Atbalsts ražotāju organizācijām" ieviešanu, finanšu kontroli un auditu””; 4. MK 2006. gada 2. maija noteikumi Nr. 350 “Noteikumi par atklātu projektu iesniegumu konkursu vadlīnijām”; 5. MK 2006. gada 2. maija noteikumi Nr. 351 “Noteikumi par atklāta projektu iesniegumu konkursa “Atbalsts zvejas aktivitāšu pagaidu pārtraukšanai un citas finansiālas kompensācijas” vadlīnijām”; 6. MK 2006. gada 2. maija noteikumi Nr. 357 “Noteikumi par atklāta projektu iesniegumu konkursa “Akvakultūra” vadlīnijām”; 7. MK 2006. gada 9. maija noteikumi Nr. 381 “Noteikumi par atbalsta sniegšanas nosacījumiem mazajām un vidējām komercsabiedrībām un partneriem dalībai starptautiskās izstādēs un tirdzniecības misijās”; 8. MK 2006. gada 16. maija noteikumi Nr. 385 “Kārtība, kādā Eiropas Savienības struktūrfondu vadībā iesaistītās institūcijas publisko informāciju par struktūrfonda projektu”; 9. MK 2006. gada 20. jūnija noteikumi Nr. 494 “Eiropas Savienības struktūrfondu finanšu vadības nodrošināšanas kārtība”; 10. MK 2006. gada 20. jūnija noteikumi Nr. 501 “Kārtība, kādā struktūrfondu vadībā iesaistītās institūcijas nodrošina struktūrfondu uzraudzību un izvērtēšanu”; 11. MK 2006. gada 20. jūnija noteikumi Nr. 502 “Kārtība, kādā struktūrfondu vadībā iesaistītās institūcijas nodrošina struktūrfondu publicitāti un vizuālās identitātes prasību ievērošanu”; 12. MK 2006. gada 27. jūnija noteikumi Nr. 538 “Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu finanšu kontroli un auditu”; 13. MK 2006. gada 27. jūnija noteikumi Nr. 545 “Kārtība, kādā Eiropas Savienības struktūrfondu vadībā iesaistītās institūcijas nodrošina struktūrfondu ieviešanu un grozījumu izdarīšanu plānošanas dokumentos”; 14. MK 2006. gada 27. jūnija noteikumi Nr. 546 “Kārtība, kādā valsts budžetā plāno līdzekļus Eiropas Savienības struktūrfondu finansēto projektu īstenošanai un veic maksājumus”; 15. MK 2006. gada 18. jūlija noteikumi Nr. 601 “Noteikumi par atklāta projektu iesniegumu konkursa vadlīnijām plānošanas dokumenta pasākuma "Vietējo rīcību attīstība (LEADER + veida pasākums)" aktivitātei “Integrētās lauku attīstības izmēģinājuma stratēģijas””; 16. MK 2006. gada 25. jūlija noteikumi Nr. 604 “Eiropas Reģionālās attīstības fonda vadības komitejas nolikums”; 17. MK 2006. gada 25. jūlija noteikumi Nr. 605 “Zivsaimniecības vadības finansēšanas instrumenta vadības komitejas nolikums”; 18. MK 2006. gada 25. jūlija noteikumi Nr. 606 “Eiropas Lauksaimniecības virzības un garantiju fonda virzības daļas vadības komitejas nolikums”; 19. MK 2006. gada 25. jūlija noteikumi Nr. 607 “Eiropas Savienības struktūrfondu uzraudzības komitejas nolikums”; 20. MK 2006. gada 25. jūlija noteikumi Nr. 608 “Eiropas Sociālā fonda vadības komitejas nolikums”; 21. MK 2006. gada 1. augusta noteikumi Nr. 633 “Noteikumi par atklāta projektu iesniegumu konkursa “Flotes atjaunošana un zvejas kuģu modernizēšana” vadlīnijām”; 22. MK 2006. gada 1. augusta noteikumi Nr.634 “Noteikumi par atklāta projektu iesniegumu konkursa “Piekrastes zvejas attīstība” vadlīnijām”; 23. MK 2006. gada 1. augusta noteikumi Nr. 638 “Noteikumi par atklāta projektu iesniegumu konkursa “Meža īpašnieku apvienību izveidošana” vadlīnijām”; 24. MK 2006. gada 8. augusta noteikumi Nr. 650 “Noteikumi par atklāta projektu iesniegumu konkursa “Zvejas ostu aprīkojums” vadlīnijām”; 25. MK 2006. gada 8. augusta noteikumi Nr. 651 “Noteikumi par atklāta projektu iesniegumu konkursa “Sociāli ekonomiskie pasākumi” vadlīnijām”; 26. MK 2006. gada 29. augusta noteikumi Nr. 722 “Noteikumi par atklāta projektu iesniegumu konkursa “Jauniešu ar speciālām vajadzībām integrēšana izglītības sistēmā” vadlīnijām”; 27. MK 2006. gada 29. augusta noteikumi Nr. 723 “Noteikumi par atklāta projektu iesniegumu konkursa “Pedagoģiskās korekcijas programmu attīstība un ieviešana” vadlīnijām”; 28. MK 2006. gada 19. septembra noteikumi Nr. 777 “Noteikumi par atklāta projektu iesniegumu konkursa “Investīcijas lauksaimniecības uzņēmumos” vadlīnijām”; 29. MK 2006. gada 19. septembra noteikumi Nr. 778 “Noteikumi par atklāta projektu iesniegumu konkursa “Ieguldījumi mežizstrādes, koksnes pirmapstrādes un tirdzniecības uzlabošanā un racionalizācijā” vadlīnijām”; 30. MK 2006. gada 19. septembra noteikumi Nr.781 “Noteikumi par atklāta projektu iesniegumu konkursa “Dalītās atkritumu vākšanas punktu izveide” vadlīnijām”; 31. MK 2006. gada 19. septembra noteikumi Nr. 783 “Noteikumi par atklāta projektu iesniegumu konkursa “Lauku teritoriju pārveidošanās un attīstības veicināšana” aktivitātes “Lauku tūrisms un amatniecības veicināšana” apakšaktivitātes “Amatniecības attīstība” vadlīnijām”; 32. MK 2006. gada 19. septembra noteikumi Nr. 784 “Noteikumi par atklāta projektu iesniegumu konkursa “Lauku teritoriju pārveidošanās un attīstības veicināšana” aktivitātes “Zemes uzlabošana” apakšaktivitāšu “Valsts un koplietošanas meliorācijas sistēmu jaunbūve, rekonstrukcija un renovācija” un “Skābo augšņu kaļķošana” vadlīnijām”; 33. MK 2006. gada 26. septembra noteikumi Nr. 796 “Noteikumi par atklāta projektu iesniegumu konkursa aktivitāšu “Lauksaimniecībā neizmantoto zemju apmežošana”, “Atbalsts mazvērtīgo mežaudžu vai koku sugu nomaiņai, lai paaugstinātu bioloģisko daudzveidību un ekoloģisko vērtību”, “Mežsaimniecības ražošanas potenciāla atjaunošana ugunsgrēku un/vai dabas katastrofu radīto postījumu vietās, attiecīgu profilaktisko pasākumu ieviešana (apakšaktivitāte “Mežsaimniecības ražošanas potenciāla atjaunošana ugunsgrēku un/vai dabas katastrofu radīto postījumu vietās”)” vadlīnijām”; 34. MK 2006. gada 17. oktobra noteikumi Nr. 856 “Noteikumi par atklāta projektu iesniegumu konkursa “Zvejas un akvakultūras produktu apstrādes un mārketinga uzlabošana” vadlīnijām”; 35. MK 2009. gada 30. jūnija noteikumi Nr. 706 “Kārtība, kādā ziņo par struktūrfondu finansēto projektu ieviešanā konstatētajām neatbilstībām un pieņem lēmumu par piešķirtā finansējuma izlietojumu”. |
| 2. | Atbildīgā institūcija | Likumprojekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekti šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties Likumprojekta izstrādē, sniedzot atzinumu par to pirms tā izsludināšanas Valsts sekretāru sanāksmē. Likumprojekts pirms izsludināšanas Valsts sekretāru sanāksmē 2018. gada 13. augustā tika publicēts Finanšu ministrijas tīmekļa vietnē http://www.fm.gov.lv/lv/sabiedribas\_lidzdaliba/sabiedribas\_lidzdaliba\_par\_es\_jautajumiem/ un tīmekļa vietnē http://www.esfondi.lv/2004.-2006.gads. |
| 2. | Sabiedrības līdzdalība projekta izstrādē | Likumprojekta izstrādes laikā nav saņemti sabiedrības pārstāvju ieteikumi vai iebildumi. |
| 3. | Sabiedrības līdzdalības rezultāti | Likumprojekta izstrādes laikā nav saņemti sabiedrības pārstāvju ieteikumi vai iebildumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Likumprojekts šo jomu neskar |

Finanšu ministre D.Reizniece-Ozola

Petrova, 67083941

Inita.Petrova@fm.gov.lv